**Pyhä Petrus Canisius S.J.** (8. toukokuuta 1521 Nijmegen – 21. joulukuuta 1597 Fribourg) oli roomalaiskatolinen alankomaalainen jesuiitta, pappi, kirjoittaja, pyhimys ja kirkonopettaja. Hän on Saksan, katolisen lehdistön ja katekismusten kirjoittajien suojeluspyhimys. Mies laati useita katekismuksia ja häntä on kutsuttu Saksan toiseksi apostoliksi, kun ensimmäinen on pyhä Bonifatius. Häntä on myös pidetty pyhän Ignatius Loyolan ja pyhän Francis Xavierin lisäksi keskeisenä vastareformaation hahmona. Autuas paavi Pius IX julisti miehen autuaaksi vuonna 1864 ja paavi Pius XI julisti hänet pyhimykseksi ja kirkonopettajaksi 1925. Katolisessa kirkossa miehen muistopäivä on 21. joulukuuta eli päivänä jona hän kuoli 76-vuotiaana.

Roomalaiskatolisessa messussa pyhää Petrusta on muistettu seuraavalla latinankielisellä kollehtarukouksella:

"*Orémus*

*Deus, qui ad tuéndam cathólicam iidem beátum Petrum Confessórem tuum virtúte et doctrína roborásti: concéde propítius; ut eius exémplis et mónitis errántes ad salútem resipíscant, et fidéles in veritátis confessióne persevérent.*"

Pyhimys eli seuraavien 15 paavin hallintokausien aikana: Leo X, (1513-21) Adrianus VI, (1522-23) Klemens VII, (1523-34) Paavali III, (1534-49) Julius III, (1550-55) Marcellus II, (1555) Paavali IV, (1555-59) Pius IV, (1559-65) pyhä Pius V, (1566-72) Gregorius XIII, (1572-85) Sixtus V, (1585-90) Urbanus VII, (1590) Gregorius XIV, (1590-91) Innocentius IX (1591) ja Klemens VIII. (1592-1605)

Elämä
-----

Pyhä Petrus Canisius syntyi 8. toukokuuta 1521 Nijmegenissä Alankomaissa Jacob Canisiukselle ja Ægidia van Houweningenille, joka kuoli pian Petruksen syntymän jälkeen. Vuonna 1536 Petrus lähetettiin opiskelemaan Kölniin, jossa hän opiskeli yliopistossa taiteita, lakia ja teologiaa, sekä saavutti tutkinnon vuonna 1540. Hän kuuli jesuiitasta pyhästä Peter Faberista, teki pyhän Ignatius Loyolan Hengelliset harjoitukset hänen ohjauksessaan ja 5. toukokuuta 1543 otettiin vastaan jesuiittoihin Mainzissa. Hänet vihittiin papiksi noin kolme vuotta myöhemmin vuonna 1546. Hän perusti oppilaitoksia kuuteen paikkaan: Müncheniin, Innsbruckiin, Dillingeniin, Würzburgiin, Augsburgiin ja Wieniin. Pyhä Petrus osallistui vuosina 1546-1547 Trenton kirkolliskokoukseen ja vuosina 1556 laati katekismuksen lapsille, sekä vuotena 1558 katekismuksen opiskelijoille. Vuonna 1557 hän vaelsi yli 2000 mailia läpi Italian, Itävallan, Baijerin ja Reininmaan, sekä kirkonmiehet pyysivät häneltä jatkuvasti neuvoa. Hän asettui vuonna 1580 Sveitsin Fribourgiin, jonne hän perusti jesuiittojen oppilaitoksen, josta myöhemmin kehittyi Fribourgin yliopisto. Pyhimys kärsi lähes tappavan sydänkohtauksen 1591, mutta toipui ja jatkoi kirjoittamista, kunnes lopulta kuoli Fribourgissa 21. joulukuuta 1597.

Elämänvaiheita
--------------

Pyhän Petruksen elämä voidaan jakaa seuraaviin vaiheisiin:

* Syntymä 8. toukokuuta 1521
* Kölnin yliopistoon 15-vuotiaana 1536 tai 1537
* Teologian opiskelun aloittaminen 1540
* Jesuiitaksi 5. toukokuuta 1543
* Pappisvihkimys 1546
* Osallistuminen Trenton kirkolliskokoukseen 1546-1547
* Kuolema 76-vuotiaana 21. joulukuuta 1597

Lähteet
-------

1. 1 2 3 4 5 6 7 8 9  St. Peter Canisius Facts *biography.yourdictionary.com*. Viitattu 10.11.2017. (englanniksi)
2. 1 2 3 4 5 6 7  Saint Peter Canisius | Jesuit scholar *Encyclopedia Britannica*. Viitattu 10.11.2017. (englanniksi)
3. 1 2 3  Optional Memorial of St. Peter Canisius, priest and doctor - December 21, 2013 - Liturgical Calendar *www.catholicculture.org*. Viitattu 10.11.2017. (englanniksi)
4. 1 2 3  Catholic Encyclopedia: Blessed Peter Canisius *www.newadvent.org*. Viitattu 10.11.2017. (englanniksi)
5. ↑  In Hac Tanta - Papal Encyclicals *Papal Encyclicals*.  14.3.1919. Viitattu 10.11.2017. (englanniksi)
6. 1 2  Peter Canisius Entered the Jesuits *Christianity.com*. Viitattu 10.11.2017. (englanniksi)
7. ↑  All Of Us: .: The Jesuit Singapore Website :. *jesuit.org.sg*.  Arkistoitu 11.11.2017. Viitattu 10.11.2017. (englanniksi)
8. ↑  Catholic Online: St. Peter Canisius - Saints & Angels - Catholic Online *Catholic Online*. Viitattu 10.11.2017. (englanniksi)
9. ↑  Sancta Missa *divinumofficium.com*. Viitattu 10.11.2017. (latinaksi)
10. ↑  Catholic Encyclopedia: List of Popes *www.newadvent.org*. Viitattu 10.11.2017. (englanniksi)
11. ↑  ST. PETER CANISIUS :: Catholic News Agency (CNA) *Catholic News Agency*.  Arkistoitu 10.11.2017. Viitattu 10.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **Petrus Canisius** Wikimedia Commonsissa

* Militantis Ecclesiae On St. Peter Canisius Pope Leo XIII - August 1, 1897 (englanniksi)

IHSJesuiitta-aiheiset artikkelit

|  |  |
| --- | --- |
| **Historia** | Jesuiittojen historia · Regimini militantis Ecclesiae |
| **Hengellisyys** | Exercitia spiritualia · Ad maiorem Dei gloriam · Magis |
| **Tunnettuja jesuiittoja** | Ignatius Loyola · Francisco Xavier · Peter Faber · Aloysius Gonzaga · Roberto Bellarmino · Petrus Canisius · Edmund Campion |

|  |
| --- |
|  n • k • m  |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Kroatia
* Alankomaat
* Puola
	+ 2
* Portugali
	+ 2
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* BMLO
* Alankomaat
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |